જે નિષ્ણાતોને સત્તામાં બેઠેલા કેટલાક લોકો દેશદ્રોહીઓ કહીને ધુત્કારે છે તેઓ હંમેશા કહેતાં આવ્યા છે કે ક્રૂડ ઓઇલ અને પેટ્રોલ-ડીઝલના ભાવનું ગણિત હંમેશા રાજકારણથી પર રાખવું જરૂરી છે. આંતરરાષ્ટ્રીય પરિસ્થિતિઓ તરફેણમાં હોય ત્યારે પોરસાવું નહીં કે છાકટા બનવું નહીં. કારણ કે આ પરિસ્થિતિઓ ક્યારે બદલાય એની કોઈને ખબર પડતી નથી. સાડા ચાર વર્ષમાં એટલિસ્ટ ભાજપને તો ખબર પડી જ ગઈ હશે. કોંગ્રેસે પણ તેમાંથી પદાર્થપાઠ શીખવો જરૂરી છે. જેમ સત્તા શાશ્વત નથી તેમ સમય પણ ક્યારે કરવટ બદલે એની ખબર પડતી નથી.